CELEX: 62015FN0078
Language: hr
Date: 2015-05-18 00:00:00
Title: Predmet F-78/15: Tužba podnesena 18. svibnja 2015. – ZZ i dr. protiv EIB-a

24.8.2015   
            
            
               HR
            
            
               Službeni list Europske unije
            
            
               C 279/56
            
         Tužba podnesena 18. svibnja 2015. – ZZ i dr. protiv EIB-a
   (Predmet F-78/15)
   (2015/C 279/72)
   Jezik postupka: francuski
   
      Stranke
   
   
      Tužitelji: ZZ i dr. (zastupnik: L. Levi, odvjetnik)
   
      Tuženik: Europska investicijska banka (EIB)
   
      Predmet i opis spora
   
   Kao prvo, poništenje odluka iz isprava o obračunu plaće za veljaču 2015. kojima se godišnja prilagodba plaća za 2015. utvrđuje u visini od 1,2 % i poništenje kasnijih isprava o obračunu plaće, kao i, ako je to potrebno, informativnih dopisa koje je tuženik uputio tužiteljima 6. i 10. veljače 2015. Kao drugo, nalaganje EIB-u da naknadi navodno pretrpljenu imovinsku i neimovinsku štetu.
   
      Tužbeni zahtjev tužiteljâ
   
   
               —
            
            
               proglasiti ovu tužbu dopuštenom i osnovanom, uključujući u njoj istaknuti prigovor nezakonitosti;
            
         
               —
            
            
               slijedom navedenog:
               
                           —
                        
                        
                           poništiti odluku sadržanu u ispravama o obračunu tužiteljevih plaća za veljaču 2015., kojom je godišnja prilagodba plaća za 2015. utvrđena u visini od 1,2 % i, slijedom toga, poništiti slične odluke sadržane u kasnijim ispravama o obračunu plaće te, ako je to potrebno, poništiti dva informativna dopisa koje je tuženik uputio tužiteljima 6. veljače 2015. i 10. veljače 2015.;
                        
                     
         
               —
            
            
               u skladu s tim, naložiti tuženiku da:
               
                           —
                        
                        
                           svakom tužitelju s osnove naknade imovinske štete isplati (i) ostatak plaće u iznosu dobivenom primjenom godišnje prilagodbe za 2015., odnosno povećanje od 0,4 % za razdoblje od 1. siječnja 2015. do 31. prosinca 2015.; (ii) ostatak plaće u iznosu dobivenom nakon primjene godišnje prilagodbe od 1,2 % za 2015. na iznos plaća koje će biti isplaćivane od siječnja 2016.; (iii) zatezne kamate na dugovane ostatke plaća do potpune isplate dugovanih iznosa, pri čemu se primjenjiva stopa zatezne kamate mora izračunati na temelju stope koju određuje Europska središnja banka za glavne operacije refinanciranja, mjerodavne tijekom predmetnog razdoblja, uvećane za tri postotna poena i (iv) naknadu štete zbog gubitka kupovne moći; ukupni iznos te imovinske štete privremeno se procjenjuje na 30  000 eura za svakog tužitelja;
                        
                     
                           —
                        
                        
                           svakom tužitelju isplati 1  000 eura s osnove naknade neimovinske štete;
                        
                     
         
               —
            
            
               naložiti EIB-u snošenje troškova u cijelosti.